CELEX: 22015D0920
Language: sl
Date: 2015-05-11 00:00:00
Title: Sklep št. 1/2015 Skupnega odbora EU-EFTA o poenostavitvi formalnosti pri blagovni trgovini z dne 11. maja 2015 glede povabila nekdanji jugoslovanski republiki Makedoniji, da pristopi h Konvenciji o poenostavitvi formalnosti pri blagovni trgovini [2015/920]

16.6.2015   
            
            
               SL
            
            
               Uradni list Evropske unije
            
            
               L 149/21
            
         SKLEP št. 1/2015 SKUPNEGA ODBORA EU-EFTA O POENOSTAVITVI FORMALNOSTI PRI BLAGOVNI TRGOVINI
   z dne 11. maja 2015
   glede povabila nekdanji jugoslovanski republiki Makedoniji, da pristopi h Konvenciji o poenostavitvi formalnosti pri blagovni trgovini [2015/920]
   SKUPNI ODBOR EU-EFTA JE –
   ob upoštevanju Konvencije z dne 20. maja 1987 o poenostavitvi formalnosti pri blagovni trgovini (1) (v nadaljnjem besedilu: Konvencija) in zlasti člena 11(3) Konvencije,
   ob upoštevanju naslednjega:
   
               (1)
            
            
               Izmenjavo blaga z nekdanjo jugoslovansko republiko Makedonijo bi bilo lažje spodbujati s poenostavitvijo formalnosti, ki vplivajo na blagovno menjavo med nekdanjo jugoslovansko republiko Makedonijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo.
            
         
               (2)
            
            
               Da se ta poenostavitev lahko izvede, je treba nekdanjo jugoslovansko republiko Makedonijo povabiti, da pristopi h Konvenciji –
            
         SPREJEL NASLEDNJI SKLEP:
   Člen 1
   V skladu s členom 11a Konvencije o poenostavitvi formalnosti pri blagovni trgovini se nekdanjo jugoslovansko republiko Makedonijo povabi, da pristopi h Konvenciji od 1. julija 2015.
   Člen 2
   Ta sklep začne veljati na dan sprejetja.
   
      V Ankari, 11. maja 2015
      
         
            Za Skupni odbor EU-EFTA
         
         
            Predsednik
         
         Sezai UÇARMAK
      
   
   
      (1)  UL L 134, 22.5.1987, str. 2.